लोकसभा चुनाव 2019: लुधियाना में सामने आया राहुल गांधी का नया अवतार, सीएम अमरिंदर को बगल में बैठाकर चलाया ट्रैक्टर, देखें वीडियो  
कांग्रेस अध्यक्ष राहुल गांधी ने पंजाब के लुधियाना में ट्रैक्टर चलाया
राहुल के साथ मौजूद रहे पंजाब के सीएम कैप्टन अमरिंदर सिंह 
कांग्रेस प्रवक्ता रणदीप सुरजेवाला ने शेयर किया वीडियो
पंजाब में आज अपनों के बीच ट्रैक्टर पर सवार होकर पहुँचे, धरती पुत्र राहुल गांधी जी।
जज़्बे को सलाम।
जय जवान, जय किसान, जय हिंदुस्तान ! pic.twitter.com/069l9SvqaM
बता दें कि राहुल गांधी लगातार किसानों का मुद्दा उठाकर केंद्र सरकार को घेरते रहे हैं. चुनावों के दौरान किसानों की कर्जमाफी राहुल का सबसे बड़ा वादा था. जिसने राजस्थान, मध्यप्रदेश और छत्तीसगढ़ में हुए विधानसभा चुनावों में कांग्रेस को जीत दिलाने में अहम भूमिका निभाई. ऐसे में राहुल का यह वीडियो आखिरी चरण के चुनाव से पहले पंजाब के किसानों को अपनी ओर खींच सकता है. बीते महीने बीजेपी सांसद हेमामालिनी भी मथुरा में ट्रैक्टर चलाती हुई दिखी थीं. जिसके बाद नेशनल कॉन्फ्रेंस के नेता उमर अब्दुल्ला ने उन पर निशाना साधा था.